b'\n_START_ARTICLE_\nMerenvaha\n_START_PARAGRAPH_\nMerenvaha eli sepioliitti (Mg\xe2\x82\x84Si\xe2\x82\x86O\xe2\x82\x81\xe2\x82\x85(OH)\xe2\x82\x82 \xc2\xb7 6H\xe2\x82\x82O) on koristekiven\xc3\xa4 k\xc3\xa4ytett\xc3\xa4v\xc3\xa4 kivilaji, joka on syntynyt serpentiinin rapautumistuotteena. Merenvaha on vesipitoista magnesiumsilikaattia, eritt\xc3\xa4in huokoista kive\xc3\xa4, joka on v\xc3\xa4rilt\xc3\xa4\xc3\xa4n valkoista, kellert\xc3\xa4v\xc3\xa4\xc3\xa4, harmaata tai punertavaa. Merenvahan Mohsin kovuus on 2\xe2\x80\x932,5, ominaispaino 2 ja valon taitekerroin n = 1,53. Merenvahalla on voimakas rasvakiilto, jota voidaan korostaa rasvalla kyll\xc3\xa4st\xc3\xa4m\xc3\xa4ll\xc3\xa4._NEWLINE_Tavallisimmin merenvahaa k\xc3\xa4ytet\xc3\xa4\xc3\xa4n valmistettaessa tupakkapiipunkoppia ja -imukkeita, jotka polton seurauksena muuttuvat v\xc3\xa4hitellen keltaisiksi. Merenvahaa on l\xc3\xb6ydetty muun muassa Turkin Anatoliasta, Kreikasta, Espanjasta ja Norjasta.'